Il-Kumitat Olimpiku Malti jniedi l-Youth Development Scheme Development Il-Kumitat Olimpiku Malti ħabbar it-tnedija tal-Youth Developement Scheme. Magħrufa fil-passat bħala l-Youth Elite Scheme, l-iskema ġiet riveduta iżda tkompli tibni fuq dik preċedenti u issa tinkludi sitt kategoriji għal atleti mwielda bejn l-2004 u l-2009 kif ukoll kategorija għal atleti li għandhom 'il fuq min 18-il sena. Il-kriterji tal-għażla kienet ibbażata fuq il-livell ta' prestazzjoni proġettat ta' kull atleta nominat u li għalih ittieħed akkont tal-coach tal-atleta u l-Federazzjoni affiljata. Il-Federazzjonijiet u l-Assoċjazzjoni kollha affiljati mal-MOC ġew mistiedna jissottomettu n-nominazzjonijiet tagħhom. In-nominazzjonijiet kollha rċevuti ġew eżaminati bir-reqqa minn Kumitat tal-għażla mwaqqaf mill-KOM. Il-coaches kienu meħtieġa jimlew il-valutazzjonijiet tagħhom. "Il-Kumitat Olimpiku Malti huwa sodisfatt bil-livell ta' komunikazzjoni kontinwa u kollaborazzjoni mill-qrib mal-Federazzjonijiet kollha. Din it-tip ta' koperazzjoni tiżgura l-aħjar ambjent possibbli għall-atleti tagħna biex jkomplu jiżviluppaw u jilħqu l-potenzjal tagħhom" spjegat Johanna Grech, Chairperson tal-Kummissjoni Żgħażagħ. Minbarra li għandu proċess ta' għażla bbażat fuq kriterji tekniċi u l-prestazzjoni, ir-riżultati proġettati tal-Youth Development Scheme huma tlieta – Investiment fl-iżvilupp olistiku ta' l-atleta, twaqqif ta' pjan ta' żvilupp kontinwu u bini ta' team wieħed u unit għal Malta. It-tqegħid tal-atleti f'waħda mis-sitt kategoriji kien ibbażat fuq il-prestazzjoni proġettata tagħhom. Kategorija I Kampjonati Dinjija /Logħob Olimpiku 4 atleti Kategorija II Kampjonati Kontinentali / Global Youth Games 12 atleta Kategorija III Medalji fil-GSSE 20 atleta Kategorija IV Ċampjin Malti 35 atleta Kategorija V Youth Development Pool 30 atleta Kategorija 7 atleti Intermediate +18